Մուհամմեդ Ռեզա Շաջարիան

Մուհամմեդ Ռեզա Շաջարիան (, ), աշխարհահռչակ պարսիկ դասական երգիչ, կոմպոզիտոր և պարսկական երաժշտության վարպետ։ Կրել է  պարսից դասական երաժշտության մեծագույն մաեստրոյի  անունը։ Հայտնի է եղել որպես տաղանդավոր պարսիկ գեղագիր։

Կենսագրություն 

Ծնվել է Մաշհադում։ Երգել սկսել է (մեջբերելով Ղուրանից) 5 տարեկանում իր հոր ղեկավարությամբ։ 12 տարեկանում, առանց ընտանիքի համաձայնության, սկսել է ուսումնասիրել «ռադիֆ» ավանդական կրոնական երգասացությունը։ Իր կրոնավոր հայրը չի քաջալերել երգչի կարիերան, այդ պատճառով  էլ Մուհամմեդն իր համար «Սիավաշ Բիդականի» կեղծանունն է ընտրել, բայց հետագայում դարձյալ կոչվել է իր իսկական անունով։ Նա իր մասնագիտական կարիերան սկսել է 1959 թվականին Խորասանի ռադիոյում և 1960-ական թվականներին փառքի է արժանացել։  Դրանից հետո նա աշխատանքի է անցել Թեհրանի համալսարանի արվեստի բաժնում որպես դասախոս։ Նրա վրա ազդեցություն են ունեցել մի շարք հայտնի իրանցի երգիչներ։ Նա 2012 թվականին տված իր հարցազրույցում  նշել է, որ իր վրա ամենամեծ ազդեցությունը  թողել է Ջալիլ Շահնազը։ Իր կյանքի ընթացքում Շաջարիանը ստեղծել է 19 ալբոմ։

Քաղաքական հայացքներ 
«Բիդահադ» ալբոմում խոսքեր կան գեղեցիկ մի վայրի մասին, որը վերածվել է սպանդանոցի։ 2010 թվականին՝ Սակրամենտոյում իր հարցազրույցի ժամանակ, նա նշել է, որ այդ խոսքերն է ընտրել՝ Իսլամական հեղափոխությունից հետո Իրանում տիրող ռեժիմը նկարագրելու համար։ Նա նաև պահանջել է դադարեցնել ռադիոյով և հեռուստատեսությամբ իր «Իրան՝ հույսի երկիր» երգի հեռարձակումը, քանի որ այն ոչ մի կապ չուներ երկրում տիրող իրավիճակի հետ։

Պարգևներ 
Ստացել է մի շարք մրցանակներ, այդ թվում՝ ՅՈՒՆԵՍԿՕ-ի (2006 թվական) կողմից «Մոցարտի» մեդալը, ֆրանսիական «Ծառայության համար» շքանշանը (2014 թվական)։ 2004- 2006 թվականներին ներկայացվել է  Գրեմմիի մրցանակի։

Արտաքին հղումներ 
 Видео выступления на концерте

Ծանոթագրություններ

Աղբյուներ 
 Laudan Nooshin, in The New Grove Dictionary of Music and Musicians, edited by Stanley Sadie, second edition (Macmillan, London, 2001). ISBN 1-56159-239-0. (Oxford University Press, 2001). ISBN 0-19-517067-9.
 Official Website of Mohammad Reza Shajarian
 http://www.delawaz.ir/default.htm  with pages of biography, discography, news and schedules of the artist.
 Mohammad Reza Shajarian
 Mohammad Reza Shajarian and Radif
 Shajarian Receives UNESCO's Mozart Medal
 Mohammad-Reza Shajarian The Master Rebel
 Mohammad Reza Shajarian: Protest Through Poetry from NPR's "50 Great Voices" series
 Artwork inspired by Mohammad Reza Shajarian Artwork inspired by Mohammad Reza Shajarian

Իրանցի կոմպոզիտորներ
Իրանցի երաժիշտներ
Երաժշտական մանկավարժներ
Քաղցկեղից մահացածներ
Իրանցի երգիչներ